text: Estrenem el bloc Català UGT – Català UGT
  Posem en marxa el bloc Català UGT, un espai del Servei lingüístic de la UGT de Catalunya on hi podeu trobar una tria de recursos per resoldre dubtes i fer consultes de llengua catalana.
  Les eines que hi trobareu aquí són, en bona part, les que fem servir al Servei lingüístic per a la nostra tasca diària d'assessorament i correcció de textos en català. Sortosament, la xarxa ofereix avui multitud de recursos interessants per a l'autocorrecció de textos, i per a l'autoaprenentatge de la llengua. I sovint contenen informació més actualitzada que no pas la que trobem en diccionaris en la versió impresa.
  Esperem que el bloc us sigui útil per a la vostra feina i ús quotidià, i us serveixi també per a estar al dia de tots aquells temes relacionats amb la llengua i el seu ús social. L'anirem ampliant i adaptant a les necessitats de les consultes més freqüents, especialment les que tinguin a veure amb el treball quotidià dels delegats i les delegades de la UGT de Catalunya, així com de les seccions sindicals presents a les empreses.
  tagged with @catalaugt, acollida, assessorament català, autocorrecció catlà, bloc, catala.ugt.cat, consultes llengua, diccionaris, eines lingüístiques, lèxic, llengua catalana, recuros de suport, recursos de català, servei lingüístic, sindical, sindicat, suport delegats i delegades, terminologia, ugt de catalunya, voluntariat